google/wiki40b huggingface dataset:
Ιωάννης Αμός Κομένιος

Βιογραφία

Ο Ιωάννης Αμός Κόμενιος προέρχεται από το Μαργραβιάτο της Μοραβίας στο βασίλειο της Βοημίας. Πιθανόν γεννήθηκε στις πόλεις Ουχέρσκι Μπροντ (όπως αναφέρει η ταφόπλακά του στο Νάαρντεν), στο Νίβνιτσε ή στη Κόμνα, οι οποίες βρίσκονται όλες στην περιοχή Οχέρσκε Χράντιστε στη σημερινή Τσεχία. Ο Ιωάννης Κομένιος ήταν το νεότερο από τα παιδιά και μόνος γιος του Μάρτιν Κομένσκι και της Άννα Τσμέλοβα. Το επίθετο Κομένσκι το πήρε ο παππούς του όταν έφυγε από τη Κόμνα για να ζήσει στο Ουχέρσκι Μπροντ. Μετά το θάνατο των γονιών του το 1604, έζησε στη θεία του στο Στράβνιτσε.
Εξαιτίας της κακής οικονομικής του κατάστασης, η επίσημη εκπαίδευσή του άρχισε σε μεγάλη ηλικία. Σε ηλικία 16 ετών εισήχθη στο λατινικό σχολείο του Πρέροβ. Συνέχισε την εκπαίδευσή του στην ακαδημία Χέρμπορν (1611-13) και στο πανεπιστήμιο της Χαϊδελβέργης (1613-1614). Η ακαδημία Χέρμπορν είχε την αρχή ότι κάθε θεωρία πρέπει να είναι λειτουργική στη πρακτική χρήση, και γι'αυτό διδακτική. Με την πρόοδο των σπουδών του, γνώρισε τις εκπαιδευτικές μεταρρυθμίσεις το Ρατίτσιου και με την αναφορά αυτών των από τα πανεπιστήμια της Ιένα και του Γκίσεν. Το βιβλίο το Κομένιους Janua linguarum reserata του έδωσε φήμη και αναγνώριση. Όμως, αυτός και η Ένωση ήταν στόχοι της Αντιμεταρρύθμισης και αναγκάστηκε να εξοριστεί όταν άρχισε η δίωξη των προτεσταντών στη Βοημία, παρά την φήμη του σε όλη την Ευρώπη. Ο Κομένιος έγινε ρέκτορας στο σε σχολείο στο Πρέροβ. Το 1616 έγινε υπουργός του Μοραβικού Μπρέτρεν και το 1620 έγινε πάστορας στο Φούλνεκ. Εξαιτίας των θρησκευτικών πολέμων, έχασε όλη την περιουσία και τα έγγραφά του το 1621 και έξι χρόνια αργότερα εξορίστηκε.
Ο Κομένιους βρήκε άσυλο στο Λέσνο της Πολωνίας, όπου ήταν διευθυντής ενός γυμνασίου και τέθηκε επικεφαλής των Βοημικών και Μοραβικών εκκλησιών. Το 1638, ο Κομένιος μετά από πρόσκληση της κυβέρνησης της Σουηδίας για να αναδιοργανώσει τα σχολεία της χώρας. Το 1641 δέχθηκε την πρόσκληση του Αγγλικού Κοινοβουλίου να λάβει μέρος σε επιτροπή για να αναδιαμόρφωση του συστήματος δημόσιας εκπαίδευσης, όμως η πολιτική κατάσταση στην Αγγλία δεν επέτρεψε την ολοκλήρωση του έργου, και έτσι ο Κομένιος επέστρεψε το 1642 στη Σουηδία, και αργότερα τον ίδιο χρόνο μετακόμισε στο Έλμπλαγκ, Πολωνία. Το 1648 πήγε στην Αγγλία και το 1650 προσκλήθηκε στη Τρανσυλβανία, όπου παρέμεινε εκεί μέχρι το 1654 ως καθηγητής στο πρώτο ουγγρικό προτεσταντικό κολέγιο. Μετά επέστρεψε στο Λέσνο. Το 1655, κατά τη διάρκεια των βορείων πολέμων, υποστήριξε τους προτεστάντες Σουηδούς, και γι'αυτό το λόγο οι Πολωνοί έκαψαν το σπίτι και τα χειρόγραφά του. Ο Κομένιος κατέφυγε στο Άμστερνταμ, όπου και πέθανε το 1670.
Αναδυομένη Αφροδίτη (Ενγκρ)

Περιγραφή

Η θεά Αφροδίτη αναδύεται από τα κύματα της θάλασσας, που σχηματίζει παχύ λευκό αφρό επάνω στο σημείο της γέννησής της. Θεοί Έρωτες συνοδεύουν την εμφάνιση της θεάς. Ένας από αυτούς φιλάει το πόδι της, ένας δεύτερος της αγκαλιάζει το γόνατο, ενώ ιππεύει δελφινάκι. Ένας τρίτος τεντώνει το τόξο του για να ρίξει το βέλος της αγάπης σε μία Ναϊάδα. Ένας άλλος της προσφέρει χάλκινο καθρέφτη.
Ρέα Σιλβία

Μύθος

Την ιστορία της αφηγείται στο πρώτο του βιβλίο «Ab Urbe Condita» ο Τίτος Λίβιος. Σύμφωνα με την αφήγησή του, πατέρας της ήταν ο Νουμίτωρ, βασιλιάς της Άλβα Λόνγκα και απόγονος του Τρώα ήρωα Αινεία. Ο νεότερος αδελφός του Νουμίτορος, ο Αμούλιος επιβουλεύτηκε το θρόνο και θανάτωσε τους αρσενικούς απογόνους του αδελφού του. Ο Αμούλιος ανάγκασε κατόπιν τη Ρέα Σιλβία να γίνει μια από τις Εστιάδες Παρθένες, ιέρειες τις θεάς Εστίας Βέστα, ορκισμένες να διαφυλάξουν την παρθενία τους για μια περίοδο τριάντα ετών. Με την πράξη του αυτή, ο Αμούλιος θεωρούσε πως εξασφάλιζε ότι η γραμμή του Νουμίτορος δεν θα αποκτούσε άλλο διάδοχο. 
Εντούτοις, η Ρέα Σιλβία υποστήριξε πως ο θεός Μαρς (το αντίστοιχο του ελληνικού Άρη), την πλησίασε και την αποπλάνησε στο δάσος, με αποτέλεσμα να γεννηθούν δίδυμα αγόρια. Όταν ο Αμούλιος το έμαθε, εξορισμένος φυλάκισε τη Ρέα Σιλβία και διέταξε έναν υπηρέτη να θανατώσει τα βρέφη. Αλλά ο υπηρέτης τα λυπήθηκε και τα άφησε στις όχθες του ποταμού Τίβερη, ο οποίος είχε ξεχειλίσει. Τα νήπια προστάτευσε ο Τιβερίνος, θεότητα του ποταμού. Όταν τα νερά αποσύρθηκαν από τη στεριά, η σκάφη επικάθισε στη ρίζα μιας συκιάς, που ονομάστηκε Ρωμινάλιος ερινεός. Τότε μια λύκαινα (Lupa), η οποία μόλις είχε χάσει τα δικά της μικρά, βρήκε τα δίδυμα και τα θήλασε. Στη σπηλιά της τα βρήκε ο βοσκός Φαυστύλος και τα πήρε στην καλύβα του όπου μεγάλωσαν μαζί με τη γυναίκα του, Άκκα Λαρεντία. Αργότερα ο Ρωμύλος και ο Ρέμος ίδρυσαν τη Ρώμη και ανέτρεψαν τον Αμούλιο, αποκαθιστώντας τον Νουμίτορα στο θρόνο της Άλβα Λόνγκα.
Α Κορούνια (επαρχία)

Ιστορία

Η ιστορία της επαρχίας αρχίζει στο τέλος του Μεσαίωνα κατά τη διάρκεια της βασιλείας των καθολικών μοναρχών της Ισπανίας. Κατά τη διάρκεια αυτών των ετών αυτή η επαρχία ήταν πολύ μικρότερη από σήμερα. Αυτό οφείλεται στο γεγονός ότι το 1833 ολόκληρη η επαρχία Μπετάνζος μαζί με το μισό της επαρχίας Μοντονέντο συγχωνεύθηκαν σε μια ενιαία επαρχία με την πρωτεύουσα της την Α Κορούνια. Από το 1833, ήταν η επαρχία με τον μεγαλύτερο πληθυσμό και την μεγαλύτερη ακτογραμμή. Μέχρι το δεύτερο μισό του 20ού αιώνα, αυτή η επαρχία ήταν και το θρησκευτικό και πολιτιστικό κέντρο ολόκληρης της περιοχής. Το Πανεπιστήμιο του Σαντιάγο ντε Κομποστέλα ήταν το μοναδικό πανεπιστήμιο της βορειοδυτικής Ισπανίας μέχρι την άφιξη της δημοκρατίας μετά το θάνατο του δικτάτορα Φρανθίσκο Φράνκο.
Μουσκέτο

Το μουσκέτο είναι εμπροσθογεμές μακρύ πυροβόλο όπλο με λεία κάννη. Τα μουσκέτα αναπτύχθηκαν το 16ο αιώνα στην Ισπανία ως μια μεγαλύτερη εκδοχή του αρκεβουζίου, το οποίο και τελικά αντικατέστησε. Παράλληλα στο μουσκέτο μπορούσε να προστεθεί και ξιφολόγχη. Τα μουσκέτα χρησιμοποιήθηκαν από το πεζικό. Επειδή δεν έφεραν ραβδώσεις στο εσωτερικό της κάννης, όπως συμβαίνει με το σύγχρονο τουφέκι, είχαν μικρή ακρίβεια και γι'αυτό έβαλαν σε ομοβροντίες ενάντια στις εχθρικές γραμμές, παρά σε μεμονωμένους στόχους. Τα μουσκέτα αντικαταστάθηκαν το 19ο αιώνα από τα οπισθογεμή τυφέκια, ενώ με την ανάπτυξη των αεροδυναμικών βλημάτων και των επαναληπτικών όπλων μέσα σε λίγα χρόνια τα μουσκέτα ήταν παρωχημένα, παρά την ανάπτυξη μουσκέτων με σπειροειδείς αύλακες στο εσωτερικό της κάννης.
Τα πρώτα μουσκέτα είχαν μήκος 1,7 μέτρα και βάρος περίπου 9 κιλά και χρειάζονταν δύο άτομα για να τα χειριστούν. Είχαν συνήθως διαμέτρημα από 13 μέχρι 20 χιλιοστά και οι σφαίρες τους ζύγιζαν περίπου 50 γραμμάρια. Οι σφαίρες είχαν σφαιρικό σχήμα και ήταν από μόλυβδο. Μουσκέτα επόμενων αιώνων ήταν ελαφρύτερα, μικρότερα και πιο ακριβή και μπορούσαν να πετύχουν ανθρώπινο στόχο στα περίπου 75-90 μέτρα.
Πέρκα (Serranus scriba)

Περιγραφή

Το μήκος τους είναι 15-28 εκ.
Το χρώμα τους είναι πολύ ανοιχτό ροδί, με πέντε καφετιές διχαλωτές ταινίες στα πλευρά. Τα ενήλικα έχουν στην κοιλιά μια μενεξεδιά απόχρωση.
Το ραχιαίο πτερύγιο είναι μονοκόμματο με σκληρές αγκαθωτές ακτίνες εμπρός και μαλακές πίσω.

Αναπαραγωγή

Είναι ψάρια ερμαφρόδιτα. Καθένα γεννά και γονιμοποιεί μόνο του τ’ αυγά του από τον Ιούλιο έως τα τέλη Αυγούστου. Η ωοτοκία είναι εποχιακή και εξαρτάται από την φάση της σελήνης. Τ’ αυγά μένουν κολλημένα σε πέτρες και σε βράχους κοντά στις ακτές.

Ενδιαίτημα και σίτιση

Ζουν σε βάθος από 2 έως 20 μέτρα σε πέτρες και σε φυκιάδες. Ξοδεύουν πολύ από τον χρόνο τους σε βραχώδεις κοιλότητες. Κατά το σούρουπο, βγαίνουν έξω για να τραφούν με καρκινοειδή, ψάρια και σκουλήκια. Είναι συνήθως μόνα τους ή σε μικρές ομάδες. Το κάθε ψάρι φρουρεί τη δική του περιοχή και διώχνει κάθε άλλο ψάρι ακόμα και του ίδιου είδους.

Ανθρώπινη χρήση

Ψαρεύονται με καθετή, από στεριάς κι από βάρκα. Με ψαροτούφεκο είναι αρκετά εύκολο να χτυπηθούν επειδή συχνά στέκονται ακίνητα. Το κρέας τους είναι αρκετά νόστιμο.
Διοργανώσεις Ε.Π.Σ. Μακεδονίας 2019–20

Για την περίοδο 2019–20, η Ένωση Ποδοσφαιρικών Σωματείων Μακεδονίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Θεσσαλονίκης.
Η πρωταθλήτρια και δευτεραθλήτρια ομάδα της ΕΠΣ Μακεδονίας κερδίζουν την άνοδο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος ΕΠΣ Μακεδονίας, αποκτά το δικαίωμα συμμετοχής στο Κύπελλο Ελλάδας της επόμενης περιόδου.
Η αγωνιστική περίοδος 2019-2020 περιλαμβάνει τη διεξαγωγή των πρωταθλημάτων της Ένωσης και του Κυπέλλου. Τα πρωταθλήματα της ΕΠΣΜ αποτελούνται από 4 κατηγορίες (Α1, Α, Β, Γ). Επιπροσθέτως από την ΕΠΣΜ διεξάγεται και το Κύπελλο ΕΠΣΜ και τη φετινή χρονιά με την υποχρεωτική συμμετοχή των ομάδων των 2 πρώτων κατηγοριών (Α1,Α) και τη συμμετοχή όσων ομάδων των 2 κατώτερων κατηγοριών (Β, Γ) επιθυμούν.
Όμιλος ΣΤ΄ Παγκόσμιου Κυπέλλου Ποδοσφαίρου 2014

Ο Όμιλος ΣΤ΄ του Παγκοσμίου Κυπέλλου Ποδοσφαίρου 2014 αποτελείται από τις εθνικές ομάδες της Αργεντινής, της Βοσνίας-Ερζεγοβίνης, του Ιράν και της Νιγηρίας. Οι αγώνες ξεκίνησαν στις 15 Ιουνίου και τελείωσαν στις 25 Ιουνίου 2014.
Οι δύο πρώτες ομάδες του ομίλου συνέχισαν στην φάση των 16. Η Αργεντινή ως πρώτη του ομίλου συνέχισε σε αγώνα με την Ελβετία που ήταν η δεύτερη του ομίλου Ε΄ και η Νιγηρία ως δεύτερη του ομίλου συνέχισε σε αγώνα με την Γαλλία που ήταν η πρώτη του ομίλου Ε΄.
Εκλογές στην Παραγουάη

Στην Παραγουάη διεξάγονται γενικές εκλογές σε εθνικό επίπεδο για τον Πρόεδρο και για το Κοινοβούλιο. Ο Πρόεδρος της Παραγουάης εκλέγεται για μία πενταετή θητεία από τον λαό. Το Εθνικό Κογκρέσο (Congreso Nacional) αποτελείται από δύο αίθουσες. Η  Βουλή των Αντιπροσώπων (Cámara de Diputados) έχει 80 mμέλη, εκλεγμένα για πενταετή θητεία με αναλογική εκπροσώπηση. Η Γερουσία (Cámara de Senadores) αποτελείται από 45 αιρετά μέλη με 5ετή θητεία.

2018

Οι πιο πρόσφατες γενικές εκλογές διεξήχθησαν στις 22 Απριλίου 2018. Πρόεδρος εξελέγη ο υποψήφιος του Κόμματος Κολοράδο, Μάριο Άμπντο Μπενίτες.

Γενικές εκλογές

Γενικές εκλογές διεξήχθησαν τα έτη 1928, 1943, 1948, 1950, 1953, 1954, 1958, 1960, 1963, 1967, 1968, 1973, 1977, 1978, 1983, 1988, 1989, 1991, 1993, 1998, 2000, 2003, 2008, 2013 και 2018.

1938

Στη χώρα έχουν διενεργηθεί και τρία δημοψηφίσματα. Το πρώτο έγινε στις 15 Αυγούστου 1938 για την έγκριση της συνθήκης του Τσάκο με τη Βολιβία. Η συνθήκη υπερψηφίστηκε από το 91% των ψηφοφόρων.

1940

Στο δημοψήφισμα που διενεργήθηκε στις 4 Αυγούστου 1940 εγκρίθηκε ένα νέο σύνταγμα με ποσοστό 92,4%.

2011

Το τρίτο και πιο πρόσφατο δημοψήφισμα στη χώρα διεξήχθη στις 9 Οκτωβρίου 2011. Οι κάτοικοι υπερψήφισαν σε ποσοστό 78% το μέτρο να δοθεί δικαίωμα ψήφου στους απόδημους πολίτες (κυρίως σε εκείνους που βρίσκονται στην Αργεντινή, την Ισπανία και τις ΗΠΑ), παρότι η προσέλευση στις εκλογές ήταν μόνο 12,5%.
Απώλειες του Τουρκικού Στρατού στη Συρία

Η τουρκική στρατιωτική επέμβαση στη Συρία, που ξεκίνησε στις 24 αυγούστου 2016, με το κωδικό όνομα Ασπίδα του Ευφράτη, είναι μια συνεχιζόμενη διασυνοριακή επέμβαση του τουρκικού στρατού, και συμμαχικών του ομάδων που πέρνουν μέρος στο Συριακό Εμφύλιο Πόλεμο. Οι επιχειρήσεις συνεχίζονται στην βόρεια Συρία στην περιοχή ανάμεσα στον Ευφράτη ποταμό στα ανατολικά και της ελεγχόμενης από ανταρτές περιοχής γύρω από την πόλη Azaz στα δυτικά. Ο τουρκικός στρατός υποστηρίζεται φιλικές προς την Τουρκία Συριακές ανταρτικές ομάδες, όπως ο Ελεύθερος Συριακός Στρατός, και  μάχεται κατά των δυνάμεων του Ισλαμικού Κράτους του Ιράκ και του Λεβάντε (ISIL), καθώς και κατά των Κούρδων μαχητών των Συρίακων Δημοκρατικών Δυνάμεων (ΣΔΔ).
Σολωμός Σολωμού

Δολοφονία

Την ημέρα της κηδείας του Tάσου Iσαάκ, στις 14 Αυγούστου 1996, ημέρα μνήμης της κατάληψης της Aμμοχώστου, μία ομάδα από διαδηλωτές κατευθύνθηκαν προς το οδόφραγμα της Δερύνειας για να εναποθέσουν στεφάνια και λουλούδια στο χώρο της δολοφονίας του Tάσου Iσαάκ. Η σκηνή μετατράπηκε σε πεδίο μάχης, όταν εμφανίστηκε μια ομάδα «Γκρίζων Λύκων» και άρχισαν τον πετροπόλεμο. Ξαφνικά ξεπετάχτηκε μπροστά από τους διαδηλωτές ο Σολομών Σολωμού και ξεφεύγοντας από τους Κυανόκρανους πέρασε στη νεκρή ζώνη και προσπάθησε ν΄ ανέβει σε έναν ιστό για να κατεβάσει την τουρκική σημαία, ενώ άλλοι διαδηλωτές προσπάθησαν να τον αποτρέψουν. Tούρκοι ελεύθεροι σκοπευτές από το απέναντι τουρκικό φυλάκιο τον πυροβόλησαν και ο Σολομών Σολωμού έπεσε νεκρός από σφαίρα στο λαιμό. Στη συνέχεια άρχισαν να ρίχνουν προς τους διαδηλωτές. Oι εθνοφρουροί πήραν θέση μάχης. H σορός του Σολωμού απομακρύνθηκε από την περιοχή. Επίσης, αρκετά ακόμα άτομα τραυματίστηκαν από τις σφαίρες των Tούρκων στο χώρο του επεισοδίου. 
Σύμφωνα με τις Ελληνοκυπριακές αρχές, ένας από τους δολοφόνους του Σολομώντος Σολωμού, ήταν και ο Kενάν Aκίν, έποικος, πρώην αξιωματικός του τουρκικού στρατού, υπουργός του ψευδοκράτους και πράκτορας των τουρκικών μυστικών δυνάμεων. Ομάδα ανακριτών του Αρχηγείου Αστυνομίας και της Αστυνομικής Διεύθυνσης Αμμόχωστου, μετά από συντονισμένες εξετάσεις, εντόπισε τους δράστες εναντίον των οποίων εκδόθηκαν διεθνή εντάλματα σύλληψης. Το υλικό που εξασφαλίσθηκε χρησιμοποιήθηκε για προσφυγή στο Ευρωπαϊκό Δικαστήριο Ανθρωπίνων Δικαιωμάτων εναντίον της Τουρκίας. Κανένας από τους δράστες δε συνελήφθη.
2739 Ταγκουαθίπα

Φυσικά χαρακτηριστικά

Η μέση διάμετρος του Ταγκουαθίπα εκτιμάται σε 11,3 χιλιόμετρα περίπου. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,073 ± 0,022.
Γεώργιος Κουμάντος

Βιογραφικά στοιχεία

Γεννήθηκε στην Αθήνα και ήταν γιος του Αναστασίου Κουμάντου, προέδρου του Νομικού Συμβουλίου του Κράτους κατά την περίοδο 1941 - 1949. Σπούδασε νομική στη νομική σχολή του πανεπιστήμιο Αθηνών και συμπλήρωσε τις σπουδές του στο πανεπιστήμιο του Αμβούργου. Κατά τη διάρκεια της κατοχής ανέπτυξε αντιστασιακή δράση, για την οποία και φυλακίστηκε. Ακολούθησε ακαδημαϊκή καριέρα και το 1960 έγινε υφηγητής του αστικού δικαίου στο Πανεπιστήμιο Αθηνών. Το 1968 απολύθηκε από την πανεπιστημιακή του θέση λόγω των αντιδικτατορικών του φρονημάτων. Για την συμμετοχή του στην «Εταιρεία Μελέτης Ελληνικών Προβλημάτων» συνελήφθη και εξορίστηκε το 1972 αρχικά στο Κερασοχώρι Ευρυτανίας και εν συνεχεία στο Θέρμο Τριχωνίδας. Μετά την πτώση της Χούντας επανήλθε στη θέση του και το 1975 εξελέγη καθηγητής του αστικού δικαίου. Το 1993 έγινε ομότιμος καθηγητής.
Ως νομικός έχει συγγράψει πλήθος επιστημονικών έργων ενώ έχει συμμετάσχει και σε αρκετές νομοπαρασκευαστικές επιτροπές ως μέλος ή πρόεδρος, σημαντικότερη των οποίων ήταν αυτή για την σύνταξη του νέου νόμου περί πνευματικής ιδιοκτησίας, στην οποία ήταν πρόεδρος. Επίσης έχει διατελέσει πρόεδρος της Διεθνούς Ένωσης για την Πνευματική Ιδιοκτησία, του Οργανισμού Βιομηχανικής Ιδιοκτησίας, Ευρωπαϊκής Επιτροπής Νομικής Συνεργασίας και της Επιτροπής Οικογενειακού Δικαίου του Συμβουλίου της Ευρώπης, ad hoc δικαστής του Ευρωπαϊκού Δικαστηρίου Ανθρωπίνων Δικαιωμάτων κ.α. Στις εκλογές του 2000 διορίστηκε από την κυβέρνηση Σημίτη στην θέση του υπηρεσιακού υπουργού Εσωτερικών, Δημόσιας Διοίκησης και Αποκέντρωσης. Είχε τιμηθεί με το παράσημο του Ταξιάρχη του Φοίνικος. Τα τελευταία χρόνια αρθρογραφούσε τακτικά στην εφημερίδα Η Καθημερινή, της οποίας ήταν αντιπρόεδρος στο διοικητικό συμβούλιο.
Το 1974, έπειτα από αίτημα της Ένωσης Κέντρου, μίλησε μέσω της τηλεόρασης εναντίον του βασιλικού πολιτεύματος, με την ομιλία του αυτή να προκαλεί αντιδράσεις.
Απεβίωσε κολυμπώντας στις 16 Αυγούστου 2007 στο Άστρος Κυνουρίας.
Πρωτάθλημα ποδοσφαίρου Ρωσίας 2012-13

Βασικά

Οι 16 ομάδες δίνουν εντός και εκτός έδρας αγώνες αναμεταξύ τους. Οι αγώνες είναι συνολικά 240, με κάθε ομάδα να δίνει 30 αγώνες

Άνοδος και υποβιβασμός

Οι ομάδες που τερματίζουν στη 15η και 16η θέση του βαθμολογικού πίνακα, υποβιβάζονται στη ΦΝΛ, ενώ οι δύο πρώτες ομάδες της ΦΝΛ προβιβάζονται στο Πρωτάθλημα Ρωσίας για την περίοδο 2013/14.
Οι ομάδες που τερματίζουν στη 13η και 14η θέση του βαθμολογικού πίνακα, μετέχουν σε αγώνες πλέι-οφ υποβιβασμού, με τις αντίστοιχες ομάδες της 3ης και 4ης θέσης της ΦΝΛ, με στόχο δύο θέσεις στο Πρωτάθλημα Ρωσίας της περιόδου 2013/14.

Τμήματα υποδομών

Σύμφωνα με την παράδοση, ταυτόχρονα διεξάγεται πρωτάθλημα τμημάτων υποδομών των συλλόγων του Πρωταθλήματος Ροσίας. Επιτρέπεται η συμμετοχή 3 παικτών και ενός τερματοφύλακα άνω του ορίου ηλικίας που έχει οριστεί για το πρωτάθλημα υποδομών.

Ξένοι παίκτες

Από τις 4 Ιουλίου, μια ομάδα επιτρέπεται να έχει στη σύνθεσή της 7 ξένους (δίχως ρωσική υπηκοότητα) παίκτες στον αγωνιστικό χώρο την ίδια στιγμή, σε αντίθεση με την προηγούμενη περίοδο, κατά την οποία το όριο ήταν 6 αλλοδαποί ανά ομάδα. Ο νέος κανόνας έχει ισχύ έως το 2017.
Grand Theft Auto (βιντεοπαιχνίδι)

Τρόπος παιχνιδιού

Το Grand Theft Auto αποτελείται από έξι επίπεδα που χωρίζονται σε τρεις βασικές πόλεις. Σε κάθε επίπεδο, ο απώτερος στόχος του παίκτη είναι να φτάσει έναν στοχοθετημένο αριθμό πόντων, που συνήθως επιτυγχάνεται με την εκτέλεση συνδικάτου του τοπικού εγκλήματος της πόλης. Κάθε επίπεδο ξεκινά με ένα τηλεφωνικό θάλαμο και έχει τη δική του μοναδική σειρά εργασιών. Η επιτυχής ολοκλήρωση της αποστολής ανταμείβει τον παίκτη με πόντους και ανοίγει τη δυνατότητα να προσπαθήσει σκληρότερες αποστολές για υψηλότερες αποδόσεις, ενώ βραβεία αποτυχίας μειώνουν πόντους και μπορούν να προκαλέσουν μόνιμη στεγανοποίηση ευκαιριών για περισσότερα καθήκοντα. Η ολοκλήρωση αποστολών αυξάνει επίσης τον "πολλαπλασιαστή" του παίκτη, το οποίο αυξάνει τα σημεία ο παίκτης παίρνει για να κάνει άλλες εργασίες. Όταν ο παίκτης συγκεντρώσει συνολικά 1.000.000 $, η επόμενη πόλη ξεκλειδώνεται.
Ο παίκτης είναι ελεύθερος να κάνει ότι θέλει, αλλά έχουν περιορισμένες ζωές με αυτόν τον τρόπο. Ο παίκτης μπορεί να κερδίσει πόντους προκαλώντας τον θάνατο και την καταστροφή εν μέσω της κίνησης στην πόλη, ή να κλέψει και να πουλήσει αυτοκίνητα με σκοπό το κέρδος. Για να φτάσει ο παίκτης στον μεγάλο στόχο χρημάτων που απαιτούνται για να ολοκληρώσει ένα επίπεδο, πρέπει να επιλέξει συνήθως να ολοκληρώσει τουλάχιστον μερικές αποστολές για να δημιουργήσουν τον πολλαπλασιαστή του. Μερικές εγκληματικές πράξεις έχουν έναν εγγενή πολλαπλασιαστή. Για παράδειγμα, χρησιμοποιώντας ένα αυτοκίνητο της αστυνομίας για τη λειτουργία πάνω από τους ανθρώπους διπλασιάζει τον αριθμό των πόντων που έλαβε. Αν ο παίκτης έχει συλληφθεί στη συνέχεια ο πολλαπλασιαστής του είναι κατά το ήμισυ.
Σε αντίθεση με πιο πρόσφατα παιχνίδια της σειράς, ο παίκτης μπορεί να σκοτωθεί σε ένα χτύπημα χωρίς πανοπλία. Αν ο παίκτης έχει σκοτωθεί τότε θα χάσει μια ζωή. Και στις δύο περιπτώσεις, ο παίκτης χάνει τον τρέχοντα εξοπλισμό του. Αν ο παίκτης σκοτωθεί αρκετές φορές, θα πρέπει να επανεκκινήσει το επίπεδο.
Υπάρχουν οχτώ χαρακτήρες στο παιχνίδι, αλλά στο gameplay δεν υπάρχει καμιά μεγάλη διαφορά μεταξύ τους, με τον καθένα να φοράει ένα κίτρινο πουλόβερ, παρόλο που οι χαρακτήρες φορούν διαφορετικά χρώματα παντελονιού και μαλλιών μεταξύ τους και έχουν τα σωστά χρώματα του δέρματος. Οι παίκτες μπορούν επίσης να ονομάσουν τον χαρακτήρα τους, το οποίο, με το σωστό όνομα, λειτουργεί σαν ένα cheat code και αλλάζει το gameplay.

Υπόβαθρο

Το Grand Theft Auto τοποθετείται στο 1997 σε τρεις βασικές ρυθμίσεις, και με τις τρεις να βασίζονται σε πραγματικές περιοχές: η Liberty City βασίζεται στη Νέα Υόρκη, η Vice City βασίζεται στο Μαϊάμι και το San Andreas βασίζεται σε περιοχές της Καλιφόρνιας και της Νεβάδα. Και οι τρεις υποφέρουν από ανεξέλεγκτο έγκλημα και διαφθορά, με συνεχείς διενέξεις μεταξύ των τοπικών συνδικάτων του εγκλήματος, τυχαίες πράξεις βίας από συμμορίες του δρόμου, οργανωμένη κλοπή και δολοφονία, και διεφθαρμένοι αξιωματούχοι και αστυνομικοί.
Αλέκα Παΐζη

Βιογραφία

Σπούδασε στη Δραματική Σχολή του Εθνικού Θεάτρου. Η οικογένειά της είχε οικονομική άνεση καθώς ο πατέρας της ήταν καπνοβιομήχανος και βίωσε δύσκολες στιγμές όταν έχασε την επιχείρησή του.
Πρωτοεμφανίστηκε στο θέατρο το 1941, ερμηνεύοντας τη Σουζάνα στη «Βεντάλια» του Κάρλο Γκολντόνι, στην Κεντρική Σκηνή του Εθνικού Θεάτρου. Κατά την περίοδο του Εμφυλίου, συμμετείχε στην ομάδα των "Ενωμένων Καλλιτεχνών". Το 1946, συγκρότησε θίασο με το Δήμο Σταρένιο και τον Τίτο Βανδή, τον πρώτο της σύζυγο. 
Συνεργάστηκε με το θίασο του Κ. Μουσούρη, της Κατερίνας, της Έλσας Βεργή και άλλων. Από το 1963 ως το 1966, ερμήνευσε διάφορους ρόλους σε έργα από το Κρατικό Θέατρο Βορείου Ελλάδος.

Καριέρα

Στον κινηματογράφο πρωτοεμφανίστηκε το 1957, στην ταινία «Μπαρμπα-Γιάννης, ο κανατάς». Έπαιξε επίσης στις ταινίες «Ο Μιμίκος και η Μαίρη» του Γρηγόριου Ξενόπουλου, «Το παιδί του δρόμου» του Τ. Αλιφέρη, «Συνοικία το όνειρο» του Α. Αλεξανδράκη κ.α.
Στο εξωτερικό, εργάστηκε στον ιταλικό κινηματογράφο. Εμφανίστηκε και στην τηλεόραση, με πιο διάσημο το ρόλο της Χρυσοστόμης στους «Πανθέους» του Τάσου Αθανασιάδη, σε σκηνοθεσία Βασίλη Γεωργιάδη.

Διακρίσεις

Στις 28 Νοεμβρίου 1994, σε εκδήλωση του Κέντρου Μελέτης και Έρευνας του Ελληνικού Θεάτρου, της απονεμήθηκε για τη συνολική της προσφορά το έπαθλο «Μαρίκα Κοτοπούλη». 
Το 2008, συμμετείχε στην έκθεση και στο αντίστοιχο φωτογραφικό λεύκωμα γυμνών πορτρέτων με τίτλο "Λευκό βιβλίο" του φωτογράφου Τάκη Διαμαντόπουλου.

Αγώνες

Η Αλέκα Παΐζη υπήρξε παράλληλα αγωνίστρια της Αριστεράς: συμμετείχε στην Ελληνική Αντίσταση κατά την Κατοχή, μέσα από το ΕΑΜ, πέρασε από τη Μακρόνησο, το Τρίκερι, ενώ συνελήφθη αρκετές φορές. Μετά την κήρυξη της δικτατορίας τον Απρίλιο του 1967, έφυγε στο εξωτερικό. Επιστρέφοντας μετά τη Μεταπολίτευση στην Ελλάδα, συνεργάστηκε με το Λαϊκό Πειραματικό Θέατρο του Λεωνίδα Τριβιζά, με το Μάνο Κατράκη, με το Θέατρο Τέχνης του Καρόλου Κουν κ.ά.

Θάνατος

Πέθανε στις 4 Φεβρουαρίου 2009, έπειτα από πολύμηνη περιπέτεια που είχε με την υγεία της, περίπου ένα μήνα πριν τον πρωταγωνιστικό ρόλο στη «Σονάτα του Σεληνόφωτος», σκηνική μεταφορά του ποιήματος του Γιάννη Ρίτσου, έχοντας υπηρετήσει το θέατρο για περισσότερο από 60 χρόνια. Κηδεύτηκε στο Β' Νεκροταφείο.
Αϊτινές προεδρικές εκλογές Φεβρουαρίου 2016

Στην Αϊτή διεξήχθησαν έμμεσες προεδρικές εκλογές στις 14 Φεβρουαρίου 2016 λόγω των καθυστερήσεων στη διεξαγωγή του δευτέρου γύρου των προεδρικών εκλογών και της λήξης της θητείας του προέδρου Μισέλ Μαρτελί. Μεταβατικός πρόεδρος εξελέγη ο Ζοσελέρμ Πριβέρ από το κόμμα Inite. Ο Πριβέρ ορίστηκε να υπηρετήσει ως πρόεδρος μέχρι τη διεξαγωγή νέων προεδρικών εκλογών.